open-index/open-wikipedia-markdown huggingface dataset:
We See the Same Sun

***We See The Same Sun*** — გერმანული ევროდენს-ჯგუფ Mr. President-ის მეორე სტუდიური ალბომი, გამოცემული 1996 წლის მაისში.

ალბომში შეტანილია ჯგუფის რამდენიმე, ჰიტად ქცეული სინგლი, მათ შორის - Coco Jamboo, I Give You My Heart და Show Me The Way. დისკზე ასევე ჟღერს გერმანელ მომღერალ ნინო დე ანჯელოსთან ერთად ჩაწერილი Olympic Dreams.

გამოცემის წელს ჯგუფმა მიიღო ტელეარხის  Viva ჯილდო Comet, საუკეთესო საცეკვაო ჯგუფის კატეგორიაში. 12 თვის შემდეგ მან მიიღო კიდევ ერთი ჯილდო - Echo, საერთაშორისო წარმატებისათვის ალბომით *We See The Same Sun*.

## სიმღერების სია
## წარმატება ჩარტში
**სინგლები**

## სქოლიო
კატეგორია:1996 წლის ალბომები
კატეგორია:Mr. President-ის ალბომები
დიდიმე ბრმა

**დიდიმე ბრმა** (), იგივე **დიდიმე ალექსანდრიელი** (დ. დაახ. 312 – გ. 398 წლები) — ბერძენი ქრისტიანი მწერალი, ღვთისმეტყველი, ალექსანდრიული საღვთისმეტყველო სკოლის წარმომადგენელი. ორიგენეს სწავლების დამცველი, რომელსაც „მოციქულთა შემდეგ ეკლესიის უდიდეს მასწავლებელს“ უწოდებდა.

დიდიმე ხუთი წლის ასაკში დაბრმავდა, მაგრამ წერა-კითხვა ისწავლა ხის მოცულობითი ასოების საშუალებით და მიიღო განათლება. 

დიდიმეს შრომები დაიკარგა ორიგენისტების დევნის პერიოდში, ჩვენამდე მხოლოდ ნაწყვეტებმა მოაღწიეს. 1941 წელს ქალაქ ტურში აღმოჩნდა პაპირუსი, რომელიც მოიცავდა დიდიმეს ლექციების ჩანაწერებს, კერძოდ, პასუხებს მსმენელთა კითხვებზე. ცნობილია მისი კომენტარები ბიბლიის ცალკეულ წიგნებზე – დაბადება, ეკლესიასტე, ფსალმუნნი, წიგნი იობისა. 

დიდიმე ასევე ავტორია დოგმატური ხასიათის თხზულებებისა: სამი წიგნი წმინდა სამებაზე, ტრაქტატი სულიწმინდაზე და ტრაქტატი მანიქეისტთა წინააღმდეგ. დიდიმე ალექსანდრიელის თხზულებები შესულია Patrologia Graeca-ს 39-ე ტომში. ალექსანდრიის კოპტური ეკლესიის მიერ დიდიმე ბრმა წმინდანად არის შერაცხილი.

## ლიტერატურა 
* E. A. Livingstone, Oxford Dictionary of the Christian Church, Third edition revised, 2006, Oxford University Press, "Didymus the Blind".
* Bärbel Kramer: *Didymus von Alexandrien*. In: Theologische Realenzyklopädie 8 (1981), S. 741–746
* Bart D. Ehrman: Didymus the Blind and the Text of the Gospels, Atlanta, Scholars Press, 1986.
« The New Testament Canon of Didymus the Blind », Vigiliae Christianae, vol. 37, no 1 (mars 1983), p. 1-21 
* Richard A. Layton, Didymus the Blind and His Circle in Late-Antique Alexandria, Universoty of Illinois Press, 2004, (ISBN 978-0-252-02881-6)

## რესურსები ინტერნეტში 
* Didymus the Blind. სტატია Catholic Encyclopedia–ში
* Mercy Aiken. Didymus the Blind.
* Didymus the Blind. სტატია OrthodoxWiki–დან.
* Didymus der Blinde. In: Biographisch-Bibliographisches Kirchenlexikon (BBKL) 

## სქოლიო 
კატეგორია:კოპტური ეკლესიის წმინდანები
კატეგორია:IV საუკუნის ქრისტიანი წმინდანები
ლეახალე

**ლეახალე** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, ნაკიანის თემი (სოფლები: ლეახალე, ლექარჩე, ნაკიანი). მდებარეობს ოდიშის ვაკეზე, მდინარე ზანის (ხობისწყლის მარცხენა შენაკადი) ხეობაში. ზღვის დონიდან 240 მ, ჩხოროწყუდან 10 კმ.

## დემოგრაფია
2014 წლის აღწერის მონაცემებით სოფელში ცხოვრობს 58 ადამიანი.

## ლიტერატურა 
## სქოლიო
კატეგორია:ჩხოროწყუს მუნიციპალიტეტის სოფლები
ბესარიონ ყავრიშვილი

**ბესარიონ ივანეს ძე ყავრიშვილი** (დ. 14 მარტი  [ძვ. სტ. 2 მარტი], 1895, სოფელი მანგლისი, თბილისის მაზრა, — გ. 8 იანვარი 1943, თბილისი) — ქართველი გეოგრაფი. პროფესორი (1935), გეოგრაფიულ მეცნიერებათა დოქტორი (1940).

## ბიოგრაფია 
1917 წელს დაამთავრა მოსკოვის უნივერსიტეტის ფიზიკა-მათემატიკის ფაკულტეტის საბუნებისმეტყველო განყოფილება. 1918 წლიდან მუშაობა დაიწყო თბილისის პოლიტექნიკური ინსტიტუტის გეოგრაფიულ კათედრაზე ასისტენტად, 1920 წლიდან თბილისის სახელმწიფო უნივერსიტეტის ზოგადი გეოგრაფიის და ანთროპოლოგიის კათედრის ასისტენტი იყო, 1936 წლიდან კი — ჰიდროლოგიისა და კლიმატოლოგიის კათედრის გამგე.

კითხულობდა ჰიდროლოგიის, ჰიდრომეტრიის, სსრკ-ისა და კაპიტალისტური ქვეყნების ფიზიკური გეოგრაფიის ლექციების კურსს. პედაგოგიურ მუშაობას ეწეოდა აგრეთვე ქუთაისისა და სოხუმის პედაგოგიურ ინსტიტუტებში. ბესარიონ ყავრიშვილი არის ჰიდროლოგიის ფუძემდებელი საქართველოში და საქართველოს გეოგრაფიული საზოგადოების ერთ-ერთი დამაარსებელი.

## თხზულებები 
* მდინარეთა ჰიდროლოგიის კურსი, ტფილისი, 1932;
* საქართველოს ჰიდროლოგიური ისტორიის შესწავლისათვის,  1958;
* Физико-географическое описание бассейна реки Кция-Храм, 1931;
* Ландшафтно-гидрологические зоны Грузинской ССР, 1955.

## ლიტერატურა 
**გაიპარაშვილი, ზ., ლილუაშვილი, მ.* „ტფილისის სახელმწიფო უნივერსიტეტის პროფესორთა საბჭოს სხდომები 1917-1926“, თბილისი, 2006

## რესურსები ინტერნეტში
კატეგორია:ქართველი გეოგრაფები
კატეგორია:თეთრიწყაროს მუნიციპალიტეტში დაბადებულები
კატეგორია:დაბადებული 1895
კატეგორია:დაბადებული 14 მარტი
კატეგორია:გარდაცვლილი 8 იანვარი
კატეგორია:გარდაცვლილი 1943
კატეგორია:გეოგრაფიის მეცნიერებათა დოქტორები
ლედარსალე

**ლედარსალე** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, ნაფიჩხოვოს თემი (სოფლები: ლედარსალე, ნაფიჩხოვო, ხანწკი). მდებარეობს ოდიშის ვაკეზე, მდინარე ოჩხომურის ხეობაში. ზღვის დონიდან 230 მ, ჩხოროწყუდან 15 კმ.

## დემოგრაფია
2014 წლის აღწერის მონაცემებით სოფელში ცხოვრობს 501 ადამიანი.

## ლიტერატურა 
## სქოლიო
კატეგორია:ჩხოროწყუს მუნიციპალიტეტის სოფლები
ბორის დობრინინი

**ბორის თედორეს ძე დობრინინი** ( დ.  26 მაისი [ძვ. სტ.14 მაისი],   1885, მინსკი — გ. 4 სექტემბერი, 1951, კიევი) — რუსი გეოგრაფი. გეოგრაფიულ მეცნიერებათა დოქტორი (1935). 1916 წლიდან მოსკოვის უნივერსიტეტის პრივატ-დოცენტი, 1931 წლიდან — პროფესორი.

## ბიოგრაფია
ბორის დობრინინი იყო სახელგანთქმული გეოგრაფი და მოგზაური, რომელმაც რუსეთში პირველმა აირჩია სამოღვაწეო ასპარეზად ფიზიკური ქვეყანათმცოდნეობის სპეციალობა. მისი ინიციატივით შეიქმნა საზღვარგარეთის ქვეყნების ფიზიკურ გეოგრაფიული კათედრა (1938-1941 წლებში ამ კათედრის გამგე). 1934-1939 წლებში სსრკ მეცნიერებათა აკადემიის გეოგრაფიული ინსტიტუტის განყოფილების გამგე; 1942-1950 წლებში თბილისის სახელმწიფო უნივერსიტეტის (თსუ) პროფესორი და ფიზიკური ქვეყანათმცოდნეობის კათედრის გამგე; 1950-1951 წლებში კიევის უნივერსიტეტის ფიზიკური გეოგრაფიის კათედრის გამგე. 

დობრინინმა იმოგზაურა დასავლეთ ევროპის ქვეყნებსა (1908-1911) და მექსიკაში (1925). 
ძირითადი საველე გამოკვლევები ჩაატარა ყირიმში, კავკასიასა და აღმოსავლეთ ევროპის ვაკის ზოგიერთ რაიონში. შეისწავლა კავკასიის შავი ზღვის სანაპიროს რელიეფის ფორმები და ამიერკავკასიის ლანდშაფტები; საფუძვლიანად გამოიკვლია კარპატები. მონაწილეობდა კავკასიის, ყირიმისა და რუსეთის ვაკის ფიზიკურ-გეოგრაფიული დარაიონებისა და გეომორფოლოგიური რუკების შედგენაში, რომლებიც გამოქვეყნებულია „მსოფლიოს დიდ საბჭოთა ატლასში“.

თსუ-ში გამოზარდა ლანდშაფტმცოდნე სპეციალისტები და ხელი შეუწყო ამ დარგის განვითარებას საქართველოში. დობრინინი ავტორია ევროპისა და აზიის ფიზიკური გეოგრაფიის სახელმძღვანელოებისა, რომელთა ნაწილი ქართულადაც არის გადმოთარგმნილი. დობრინინის სახელი მიენიჭა ერთ-ერთ საბჭოთა ყინულმჭრელს.

## თხზულებები
* География Дагестанской С. С. Республики, Буйнакск, 1926; 
* Геоморфологические и почвенные районы Юго-Восточной части Московской области, М., 1931 (совм. с И. З. Имщенецким);
* Физическая география СССР. Европейская часть и Кавказ, 2 изд., М., 1948;
* Физическая география Западной Европы, М., 1948.

## ლიტერატურა
* Лукашева Е. Н., Б. Ф. Добрынин, "Землеведение. Новая серия", 1957, т. 4(44); 
* Отечественные физико-географы и путешественники, М., 1959.
## სქოლიო
კატეგორია:საბჭოთა გეოგრაფები
კატეგორია:რუსი გეოგრაფები
კატეგორია:გეოგრაფიის მეცნიერებათა დოქტორები
კატეგორია:თბილისის სახელმწიფო უნივერსიტეტის პროფესორები
კატეგორია:კიევში გარდაცვლილები
კატეგორია:მინსკში დაბადებულები
აგათია სქოლასტიკოსი

**აგათია სქოლასტიკოსი** (, ; დ. 536 — გ. 582) — ბიზანტიელი ისტორიკოსი და პოეტი. პროფესიით იურისტი. იურიდიული ცოდნა მიუღია ალექსანდრიასა და კონსტანტინოპოლში. აგათიას პოეტური მემკვიდრეობიდან საყურადღებოა „დაფნიაკა“ — ჰეგზამეტრით გამართული ეპიკური თხზულება და ეპიგრამების შვიდწიგნეული. საისტორიო თხზულებათაგან უმთავრესი ნაშრომია თხზულება „იუსტინიანეს მეფობისათვის“. ეს ხუთწიგნეული პროკოფი კესარიელის ისტორიის გაგრძელებაა. ხუთივე წიგნში ქრონოლოგიური თანამიმდევრობითაა გადმოცემული ბიზანტიის იმპერიის 552–558 წლების ისტორია. ხუთწიგნეული VI საუკუნის დასავლეთ საქართველოს — ლაზიკის ისტორიის (დიდი ომიანობა ეგრისში) უმნიშვნელოვანესი წყაროა. ამ ნაშრომშია დაცული ეგრისელი მჭერმეტყველების აიეტისა და ფარტაზის სიტყვები გუბაზ მეფის მკვლელობასთან დაკავშირებით.

## ლიტერატურა 
* უნივერსალური ენციკლოპედიური ცნობარი, ტ. 1,  გვ. 295-296, თბ. 2007 წ.  

## სქოლიო
კატეგორია:ბიზანტიელები
კატეგორია:დაბადებული 536
კატეგორია:გარდაცვლილი 582
კატეგორია:ბერძენი ისტორიკოსები
კატეგორია:მწერლები ანბანის მიხედვით
აბიბოს დიაკონი

**აბიბოს დიაკონი** – წმინდა მოწამენი: კვირიაკე, ფავსტო ხუცესი, აბიბოს დიაკონი და მასთან 11 მოწამე. მართლმადიდებელი ეკლესიის წმინდანნი, ხსენების დღე ახალი სტილით 19 სექტემბერი ძვ. სტ. (6 სექტემბერი). 

მოწამეები: კვირიაკე, ფავსტო ხუცესი, აბიბოს დიაკონი და მასთან თერთმეტი მოწამე იმპერატორ დეკიუსის (249-251) ზეობისას აღესრულენ ალექსანდრიაში. ქრისტიანთა დევნისას მათ არ უარყვეს ქრისტიანობა მმართველ ვალერიუსის წინაშე, რისთვისაც დაახლოებით 250 წელს თავი მოკვეთეს. მარტვილთა ცხედრები ქრისტიანებმა ალექსანდრიაში მიაბარეს მიწას.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:III საუკუნის ქრისტიანი წმინდანები
კატეგორია:გარდაცვლილი 250
კავთის ღვთისმშობლის ეკლესია (თვალადი)

**კავთის ღვთისმშობლის ეკლესია** – ეკლესია კასპის მუნიციპალიტეტის სოფელ თვალადში. თარიღდება გვიანდელი ფეოდალური ხანით. 

ეკლესია დარბაზულია  (10,5 X 4,9 მ), ნაგებია ნატეხი ქვითა და აგურით. შესასვლელი სამხრეთითაა. ღრმა ნახევარწრიული ფართო აფსიდის ღერძზე სარკმელია. ორი შედარებით მცირე ნიში ჩრდილოეთ კედლის ქვედა ნაწილშია. დარბაზის გრძივ კედლებში თითო სარკმელია. საკურთხევლის წინ აგურის კანკელი მდგარა (შემორჩენილია ფრაგმენტები). საკურთხევლის იატაკზე მოგებულია ბრტყელი აგური. ეკლესია XIX საუკუნეში შეულესავთ. ფასადების კედლები დასრულებულია აგურის სამი რიგისაგან შედგენილი ლავგარდნით. 

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კესარიოს ნაზიანზელი

მინი
**კესარიოს ნაზიანზელი** (ბერძ. Καισάριος Ναζιανζηνός; დაახ. 331 — 368 წ. შემდგომ) — ქრისტიანი წმინდანი, მოიხსენიებენ მართლამიდედებელ ეკლესიაშიც (9 მარტს ძვ. სტ.) და კათოლიკურ  ეკლესიაშიც. გრიგოლ ღვთისმეტყველის ძმა.

კეარიოსი დაიბადა არიანზში, ნაზიანზის მახლობლად, კაპადოკიაში. მისი მშობლები იყვნენ ნაზიანზის ეპისკოპოსი გრიგოლი და მართალი ნონა. მიიღო სამედიცინო განათლება და მსახურობდა ექიმად იმპერატორ კონსტანციუს II-ს კარზე, შემდეგ კი კვესტორად ბითინიაში. 368 წელს სასწაულებრივად გადაურჩა სიკვდილს მიწისძვრის დროს, რის შემდეგაც გადაწყვიტა, ასკეტური ცხოვრებისთვის მიეყო ხელი. კესარიოსის თხზულებები გამოქვეყნებულია Patrologia Graeca–ს 38–ე ტომში.

## ლიტერატურა 
* *Catholic Encyclopedia*, "St. Caesarius of Nazianzus"
* McGuckin, John A. *St. Gregory of Nazianzus: An Intellectual Biography*. Crestwood, NY: 2001, St. Vladimir's Seminar Press.  ISBN 0-88141-222-8
* Migne, J.P. (General Editor). *Cursus Completus Patrologiae Graecae*. 167 volumes. Paris: 1857-1866.
* Ekkart Sauser, "CÄSARIUS (Kaisarios) von Nazianz" in Biographisch-Bibliographisches Kirchenlexikon  vol. 16 (Herzberg, 1999. ISBN 3-88309-079-4)  col. 251 

## სქოლიო
კატეგორია:IV საუკუნის ქრისტიანი წმინდანები
აბრაამ არვილელი

**აბრაამ არვილელი** – მღვდელმოწამე აბრაამი, არვილელი ეპისკოპოსი. მართლმადიდებელი ეკლესიის წმინდანი, ხსენების დღე ახალი სტილით 17 თებერვალი ძვ. სტ. (4 თებერვალი).

მღვდელმოწამე აბრაამი, არვილელი ეპისკოპოსი ეწამა სპარსეთში საპორ II-ის დროინდელ დევნულობისას. როდესაც წმინდანი შეიპყრეს და მოსთხოვეს, რომ მზისთვის ეცა თაყვანი, მან უპასუხა: „რა უგნურებაა, უარყო შემოქმედი და ქმნულს ეთაყვანო! განა მზე ღმერთმა არ შექმნა?!” აბრაამი სასტიკად გვემეს და აწამეს, ის კი მხურვალედ ლოცულობდა პირველმოწამის სიტყვებით: „უფალო, ნუ შეურაცხ ამათ ცოდვასა ამას, რამეთუ არა იციან, რას იქმან!” წმინდა მარტვილს მახვილით მოჰკვეთეს თავი.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი I, თბილისი, 2001 წ.

კატეგორია:IV საუკუნის ქრისტიანი წმინდანები
სომხეთის ეროვნული საფეხბურთო ნაკრები

**სომხეთის ეროვნული საფეხბურთო ნაკრები** () — წარმოადგენს სომხეთს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს სომხეთის ფეხბურთის ფედერაცია. საბჭოთა კავშირის დაშლის შემდეგ სომხეთის ეროვნულმა გუნდმა პირველი მატჩი ითამაშა მოლდოვის ეროვნულ ნაკრებთან 1992 წლის 12 ოქტომბერს.

## რეკორდები
### ფეხბურთელების მიერ ჩატარებული თამაშების რაოდენობა 
### ბომბარდირები 
## მწვრთნელები 
*  ედუარდ მარკაროვი (1992-1994)
*  სამველ დარბინიანი (1995-1996)
*  ხორენ ჰოვჰანისიანი (1996-1997)
*  სოურენ ბავსეღიანი (1998-1999)
*  ვარუჟან სუკიასიანი (2000-2001)
*  ანდრამიკ ანდანიანი () (2002)
*  ოსკარ ლოპესი (2002)
*  ანდრამიკ ანდანიანი () (2003)
*  მიჰაი სტოიჩიტა (2003-2004)
*  ბერნანდ კასონი (2004-2005)
*  ჰენკ ვისმენი (2005-2006)
*  იან პორტერფილდი (2006-2007)
*  ვარდან მინასიანი () და  ტომ ჯონსი () (2007)
*  იან პოულსენი (2008-2009)
*  ვარდან მინასიანი (2009-2014)
*  ბერნარდ ჩალანდესი (2014-2015)
*  სარგის ჰოვსეპიანი () (2015-)

## ამჟამინდელი შემადგენლობა 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## რესურსები ინტერნეტში 
* სომხეთის ფეხბურთის ფედერაციის საიტი

კატეგორია:ევროპის ეროვნული საფეხბურთო ნაკრებები
კატეგორია:სომხეთის ეროვნული სპორტული ნაკრებები
კატეგორია:სომხეთის ფეხბურთი
ტენერე

მინი|260პქ|მდებარეობა
**ტენერე** — უდაბნო სამხრეთ-ცენტრალურ საჰარაში. მოიცავს ფართო, ქვიშიან სივრცეს, რომელიც გადაჭიმულია ჩრდილო-აღმოსავლეთ ნიგერიდან ჩადის დასავლეთ ნაწილამდე. ფართობი შეადგენს 400 000 კმ²-ს. დასავლეთით ესაზღვრება აირის მთები, ჩრდილოეთით აჰაგარის მთები, ჩრდილო-დასავლეთით ჯადოს პლატო, აღმოსავლეთით ტიბესტის მთები, სამხრეთით კი ჩადის ტბის აუზი.

უდაბნოს ჰავა ექსტრემელურად ცხელია, პრაქტიკულად არ გვხვდება არანაირი მცენარე. ზაფხულში ტემპერატურა 42 °C-ს აღწევს. ნალექების წლიური რაოდენობა 25 მმ-ს შეადგენს.

სახელწოდება მოდის ტუარეგის ენიდან და ნიშნავს „უდაბნოს".

1991 წელს, აირის მთები და ტენერეს ბუნების ნაკრძალი იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
* აირის მთები
* მსოფლიო მემკვიდრეობის ძეგლების სია აფრიკაში

## რესურსები ინტერნეტში
* აირის მთები და ტენერე

კატეგორია:ნიგერის უდაბნოები
კატეგორია:მსოფლიო მემკვიდრეობის ძეგლები ნიგერში
კატეგორია:მსოფლიო მემკვიდრეობის ძეგლები საფრთხის ქვეშ
ლეგახარე

**ლეგახარე** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, მუხურის თემი (სოფლები: ლეგახარე, მუხური, ქოყო). მდებარეობს ოდიშის ვაკეზე, მდინარე ხობისწყლის მარცხენა ნაპირზე. ზღვის დონიდან 220 მ, ჩხოროწყუდან 11 კმ.

## დემოგრაფია
2014 წლის აღწერის მონაცემებით სოფელში ცხოვრობს 588 ადამიანი.

## ლიტერატურა 
## სქოლიო
კატეგორია:ჩხოროწყუს მუნიციპალიტეტის სოფლები
Keane-ის დისკოგრაფია

აქ წარმოდგენილია ინგლისურ ჯგუფ Keane-ის დისკოგრაფია. მასში შედის სამი სტუდიური, ორი საკონცერტო, ექვსი EP დისკი და 18 სინგლი.

## ალბომები
### სტუდიური ალბომები
### საკონცერტო ალბომები
### EP დისკები
## სინგლები
### საქველმოქმედო სინგლები
## ვიდეო
## სქოლიო
## რესურსები ინტერნეტში 
* ჯგუფის ოფიციალური საიტი

კატეგორია:Keane
კატეგორია:დისკოგრაფიები
ვსევოლოდ ზენკოვიჩი

**ვსევოლოდ პავლეს ძე ზენკოვიჩი** ( დ. 4 თებერვალი [ძვ. სტ. 22 იანვარი], 1910, — გ. 15 აგვისტო, 1994, მოსკოვი, რუსეთი) — რუსი გეოგრაფი. გეოგრაფიის მეცნიერებათა დოქტორი (1943), პროფესორი (1947). სკკპ წევრი 1953 წლიდან. სახელგანთქმული სპეციალისტი ოკეანოლოგიისა და გეომორფოლოგიის დარგში.

## ბიოგრაფია 
ვსევოლოდ ზენკოვიჩი დაიბადა 1910 წლის 4 თებერვალს, ქალაქ მოსკოვში. ზენკოვიჩი იყო სსრკ მეცნიერებათა აკადემიის ოკეანოლოგიის (1944-1971) და გეოგრაფიის (1971-1974) ინსტიტუტების ზღვის სანაპირო ზონის ლაბორატორიის გამგე, 1975-1990 წლებში მუშაობდა საქართველოს მეცნიერებათა აკადემიის ვახუშტი ბაგრატიონის სახელობის გეოგრაფიის ინსტიტუტში და ხელმძღვანელობდა შავი ზღვის სანაპირო ზონის მორფოლოგიისა და დინამიკის ლაბორატორიას.

1991 წლიდან კვლავ გადავიდა მოსკოვში. ვსევოლოდ ზენკოვიჩმა კვლევითი საქმიანობა დაიწყო 1920-იან წლებში ზღვის თევზმეურნეობისა და ოკეანოგრაფიის პოლარულ სამეცნიერო-კვლევით ინსტიტუტში. 1930-იან წლებში მურმანსკში ჩამოაყალიბა ზღვის გეოლოგიის ლაბორატორია. 1937 წლიდან ლექციებს კითხულობდა მოსკოვის ჰიდრომეტეოროლოგიურ ინსტიტუტსა და მოსკოვის სახელმწიფო უნივერსიტეტში.

ვსევოლოდ ზენკოვიჩმა საფუძვლიანად გამოიკვლია ბარენცის, თეთრი, კასპიისა და შავის ზღვის სანაპიროები. ეს იყო გეომორფოლოგიაში ახალი მიმართულების შექმნის პერიოდი. მნიშვნელოვანი გამოკვლევები ჩაატარა ასევე პოლონეთის, ნიდერლანდების, იუგოსლავიის, ვიეტნამის, ეგვიპტეს, მექსიკის, კუბისა და ჩინეთის ზღვის სანაპირო ზონებში. ავტორია 400-მდე სამეცნიერო ნაშრომის და 50-მდე სამეცნიერო-პოპულარული წიგნისა. პრაქტიკაში შემოიღო კვლევის რიგი მეთოდი, მათ შორის: ლუმინომორფული ინდიკატორები, წყალქვეშა გამოკვლევები და ექსპერიმენტები, ნატანის ბალანსის ანალიზი და სხვა.

ზენკოვიჩმა საფუძველი ჩაუყარა ზღვის ნაპირების მკვლევართა საბჭოთა სკოლას, რომელიც ფართოდ იყო აღიარებული. ზენკოვიჩი იყო საერთაშორისო გეოგრაფიული კავშირის ზღვის ნაპირთა გეომორფოლოგიის კომისიის წევრი (1964 წლიდან). მეორე მსოფლიო ომში ხელმძღვანელობდა საინჟინრო ჯარების ასეულს.

სსრკ სახელმწიფო (1951) და ლენინური (1964) პრემიები, სსრკ გეოგრაფიული საზოგადოების თედორე ლიტკეს სახელობის ოქროს მედალი (1958). დაჯილდოებულია შრომის წითელი დროშის ორდენითა და მედლებით. მიღებული ჰქონდა აგრეთვე სსრკ სახალხო მეურნეობის მიღწევათა გამოფენის დიდი ვერცხლის მედალი (1956).

## თხზულებები
* Динамика и морфология морских берегов 1946;
* Морфология и динамика советских берегов Черного моря, т. 1–2, М., 1958–60;
* Основы учения о развитии морских берегов 1962;
* Пицунда наша радость и тревога, Тб., 1984.

## ლიტერატურა
## სქოლიო
კატეგორია:დაბადებული 4 თებერვალი
კატეგორია:დაბადებული 1910
კატეგორია:საბჭოთა გეოგრაფები
კატეგორია:ქართველი გეოგრაფები
კატეგორია:რუსი გეოგრაფები
კატეგორია:გეოგრაფიის მეცნიერებათა დოქტორები
კატეგორია:საბჭოთა კავშირის კომუნისტური პარტიის წევრები
კატეგორია:სსრკ-ის სახელმწიფო პრემიის ლაურეატები
კატეგორია:ლენინური პრემიის ლაურეატები
კატეგორია:შრომის წითელი დროშის ორდენის კავალრები
კატეგორია:მოსკოვში დაბადებულები
კატეგორია:მოსკოვში გარდაცვლილები
კავთის წმინდა გიორგის ეკლესია (თვალადი)

**კავთის წმინდა გიორგის ეკლესია** — ეკლესია კასპის მუნიციპალიტეტის სოფელ თვალადის სიახლოვეს. თარიღდება XIX საუკუნით. 

ეკლესია დარბაზულია (15,6 X 7,2 მ), ნაგებია ნატეხი ქვითა და აგურით, გამოყენებულია თლილი ქვაც. შესასვლელი სამხრეთიდან და დასავლეთიდანაა. ღრმა ნახევარწრიულ აფსიდში სამი დიდი სარკმელია. ასეთივე წყვილი სარკმელია გრძივ კედლებში. აფსიდის კედლებში რამდენიმე სხვადასხვა ზომის ნიშია. დარბაზი გადახურულია ნახევარწრიული კამარით, რომელსაც ერთსაფეხურიანი პილასტრებზე გადაყვანილი ორი საბჯენი თაღი აქვს.

დასავლეთ ფასადზე მიშენებულია აგურის კარიბჭე-სამრეკლო — თაღებგახსნილი, ორსართულიანი ნაგებობა, რომლის მეორე სართული (სამრეკლო) დანგრეულია. ქვედა, ნახევარწრიული კამარით გადახურული სართული ეკლესიაში შესასვლელია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
Sony Music Entertainment

**Sony Music Entertainment** **(SME ან Sony Music)** — მუსიკალურ ბიზნესში სიდიდით რიგით მეორე ხმისჩამწერი კომპანია. მას ფლობს  Sony Corporation of America. ეს უკანასკნელი, თავის მხრივ, არის იაპონური Sony Corporation-ის ფილიალი.

## რესურსები ინტერნეტში 
*ოფიციალური საიტი

კატეგორია:მუსიკალური ლეიბლები
The Seer (EP)

***The Seer*** — ფინელი როკ/კლასიკური სოპრანოს, ტარია ტურუნენის EP. EP ლიმიტირებული იყო და მხოლოდ 1000 ასლი გავრცელდა გაერთიანებულ სამეფოში. შესულია დუეტი დორო პეშთან, პირველი სოლო ალბომის My Winter Storm სიმღერების რემიქსები და საკონცერტო ჩანაწერები. EP რეალიზაციაში Spinefarm-ის პატრონაჟით 2008 წლის 1 დეკემბერს ჩაეშვა და ათასივე ეგზემპლარი პირველივე დღეს გაიყიდა.

## სიმღერების სია
# The Seer (feat. Doro Pesch) - 4:22
# Lost Northern Star (Tägtgren Remix) - 4:35
# The Reign (Score Mix) - 4:47
# Die Alive (Alternative Version) - 4:08
# Boy and the Ghost (Izumix) - 4:14
# Calling Grace (Full Version) - 3:18
# Lost Northern Star (Ambience Sublow Mix) - 4:56
# Damned and Divine (live in Kuusankoski) - 5:44
# You Would Have Loved This (live in Kuusankoski) - 4:04
# Our Great Divide (live in Kuusankoski) - 5:16
# Ciarán's Well (live in Kuusankoski) - 3:48

## სქოლიო 
კატეგორია:ტარია ტურუნენის ალბომები
კატეგორია:2008 წლის EP-ები
კატეგორია:სიმფონიური მეტალ ალბომები
ლულუ (მომღერალი)

**ლულუ კენედი-კეირნზი** ,   (ნამდვილი სახელი - **მარი მაკ-დონალდ მაკ-ლაფლინ ლოური** ,  უფრო მეტად ცნობილი სასცენო სახელით **ლულუ**   (დ. 3 ნოემბერი, 1948, ლენოქსტაუნი, სამხრეთი დანბერტონშირი)  — შოტლანდიელი მომღერალი და მსახიობი. პოპულარობა მოიპოვა 1960-იანი წლებიდან. აშშ-ში იგი განთქმულია სიმღერით To Sir, with Love, ხოლო ბრიტანეთში - სიმღერებით Shout და  Boom Bang-a-Bang. იგი არის ბრიტანული იმპერიის ორდენის მფლობელი.

## დისკოგრაფია
## რესურსები ინტერნეტში 
* ლულუს ოფიციალური საიტი 
* 

კატეგორია:შოტლანდიელი მომღერლები
კატეგორია:შოტლანდიელი მუსიკოსები
კატეგორია:დაბადებული 3 ნოემბერი
კატეგორია:დაბადებული 1948
კატეგორია:ცოცხალი ადამიანები
ტრანსპორტი საქართველოში

## რკინიგზა
*ქსელის საერთო სიგრძე:*
1,683&nbsp;კმ საზოგადოებრივი მომსახურებისთვის.(არ მოიცავს ინდუსტრიულ ხაზებს)
*განიერი ლიანდაგი:*
1,583&nbsp;კმ – 1520 მმ სიგანის
*ვიწრო ლიანდაგი:*
100&nbsp;კმ – 914 მმ სიგანის

ქალაქი რომელშიც ფუნქციონირებს მეტროპოლიტენი – თბილისი (იხილეთ:თბილისის მეტროპოლიტენი)

* In April 2005, an agreement was signed to build a railway from Turkey through Georgia to Azerbaijan (see Kars Baku Tbilisi railway line) probably using  (Standard gauge) supposedly so that it can eventually link with China. One Georgian border station is Akhalkalaki.
* In August 2007, Georgia handed over the management rights of the state-owned Georgian Railway company to the U.K.-based company Parkfield Investment for 89 years.

### რკინიგზის ხაზები მეზობელ ქვეყნებთან
*  - კი - (ლიანდაგის სიგანე 1520 მმ) - აფხაზეთის ავტონომიური რესპუბლიკის გავლით - 1992 წლიდან დაკეტილია პოლიტიკური მიზეზების გამო.
*  - კი - (ლიანდაგის სიგანე 1520 მმ)

*  - კი – (ლიანდაგის სიგანე 1520 მმ)
*  – კი - (ლიანდაგის სიგანე 1435 მმ)

### ქალაქები რომლებსაც რკინიგზა ემსახურება
* თბილისი
* ფოთი - პორტი
* ბათუმი - პორტი
* ქუთაისი
* ახალციხე

## ავტომაგისტრალები
]]

საქართველოს საავტომობილო გზების ქსელი შედგება 1,495 კმ სიგრძის საერთაშორისო მნიშვნელობის გზებით,რომელიც შედარებით კარგ მდგომარეობაშია და 18,834 კმ სიგრძის შიდასახელმწიფოებრივი და ადგილობრივი მნიშვნელობის გზებით,რომლის უმეტესი ნაწილი ცუდ მდგომარეობაშია და რეაბილიტაციას საჭიროებს.

## რესურსები ინტერნეტში
*საავტომობილო გზების დეპარტამენტი 
*ერთიანი სატრანსპორტო ადმინისტრაცია 

## გაზსადენები და ნავთობსადენები
* ნედლი ნავთობი 370&nbsp;კმ; 
* რაფინირებული პროდუქტები 300&nbsp;კმ; 
* ბუნებრივი აირი 440&nbsp;კმ (1992)

## შავი ზღვის პორტები
ბათუმი, ფოთი, სოხუმი.

## სავაჭრო–საზღვაო ფლოტი
*ხომალდების საერთო რაოდენობა:*
17 ხომალდი (with a volume of  or over) totaling /
*ხომალდები დანიშნულების მიხედვით:*
სატვირთო გემი 10, ქიმიური ტანკერი 1, ნავთობის ტანკერი 6 (1999)

## აეროპორტები
28 (1994)
ამჟამად საქართველოში ორი განახლებული საერთაშორისო აეროპორტია, რომელიც თანამედროვე სტანდარტებს პასუხობს:
*თბილისის საერთაშორისო აეროპორტი
*ბათუმის საერთაშორისო აეროპორტი

### აეროპორტები ბეტონის საფარიანი ასაფრენ–დასაჯდომი ბილიკით
*საერთო რაოდენობა:*
14
*3,047 მ–ზე მეტი:*
1
*2,438 დან 3,047 მ–მდე:*
7
*1,524 დან 2,437 მ–მდე:*
4
*914 დან 1,523 მ–მდე:*
1
*914 მ–ზე ნაკლები:*
1 (1994)

### აეროპორტები ბეტონის საფარიანი ასაფრენ–დასაჯდომი ბილიკის გარეშე
*საერთო რაოდენობა:*
14
*3,047 მ–ზე მეტი:*
1
*2,438 დან 3,047 m:*
1
*1,524 to 2,437 მ–მდე:*
1
*914 დან 1,523 მ–მდე:*
5
*914 მ–ზე ნაკლები:*
6 (1994)

## იხილეთ აგრეთვე
* საქართველოს საავტომობილო გზები
* საქართველოს რკინიგზა
* თბილისის მეტროპოლიტენი

ს
წმინდა აბდე

**წმინდა აბდე** – მოწამე აბდე (აბიდე), სპარსეთში წამებული. მართლმადიდებელი ეკლესიის წმინდანი, ხსენების დღე ახალი სტილით 18 სექტემბერი ძვ. სტ. (5 სექტემბერი). 

წმინდა მოწამე აბდე (აბიდე) იეზდიგერდ I-ის (408-420) ზეობისას ეწამა სპარსეთში მზისა და ცეცხლის თაყვანისცემაზე უარის თქმისთვის.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:V საუკუნის ქრისტიანი წმინდანები
გუახირის უდაბნო

**გუახირის უდაბნო** — უდაბნო სამხრეთ ამერიკაში, კოლუმბიის უკიდურეს ჩრდილოეთ ნაწილში. მდებარეობს დედაქალაქ ბოგოტიდან 610 კმ-ით ჩრდილოეთით, გუახირის დეპარტამენტში, გუახირის ნახევარკუნძულზე და ნაწილობრივ ვრცელდება ვენესუელის ტერიტორიაზეც. 

ამ ტერიტორიაზე მდებარეობს ქვანახშირის უდიდესი მარაგები, განსაკუთრებით ელ-სერეხონის ზონაში. აქცვე ბინადრობენ ადგილობრივები — ვაიუს ხალხი. გავრცელებულია უდაბნოს ფლორა და ფაუნა. 

1977 წლიდან, უდაბნოს ტერიტორიაზე შექმნილია მაკუირის ეროვნული პარკი, რომელიც ასევე მოიცავს აქ მდებარე ტროპიკულ ოაზისს. 

## რესურსები ინტერნეტში
*გუახირის ნახევარკუნძული

კატეგორია:კოლუმბიის უდაბნოები
აბრაამ კარიელი

**აბრაამ კარიელი** (დ. 350  — გ. 422/423) — კარიელი ეპისკოპოსი. მართლმადიდებელი ეკლესიის წმინდანი, ხსენების დღე ახალი სტილით 27 თებერვალი ძვ. სტ. (14 თებერვალი).

წმინდა აბრაამი, კარიელი ეპისკოპოსი IV–V საუკუნეებში ცხოვრობდა. იგი ქალაქ კვიროსში დაიბადა და სრულიად ახალგაზრდა იყო, როდესაც მონასტერს მიაშურა. შემდგომში წმინდანმა მოღვაწეობის ადგილად ლიბანის მთები აირჩია და იქ განდეგილი ბერის ცხოვრებით ცხოვრობდა. ღირს აბრაამს ხშირად უხდებოდა დაეთმინა წარმართთა გამოხდომები. უღმრთოები ნეტარი ბერის განდევნას ცდილობდნენ თავიანთი მიწებიდან; მის მყუდროებას ხშირად არღვევდნენ მახლობელი სოფლის გლახაკი მცხოვრებლებიც, რომლებიც მოწყალების სათხოვნელად ამოდიოდნენ მასთან, მაგრამ უფლის რჩეული მოთმინებით იტანდა მათ სტუმრობებს და უშურველად გასცემდა ყველაფერს, რასაც სწირავდნენ. როდესაც ამ სოფლის ქრისტიანმა მცხოვრებლებმა ტაძარი ააშენეს, მხურვალედ სთხოვეს წმინდა აბრაამს, სამღვდელო ხელდასხმა მიეღო და მათი მოძღვარი გამხდარიყო. ღირსი მამა დაჰყვა მვედრებელთა ნებას, სულიერად განამტკიცა მრევლი, ხოლო შემდეგ თავის ნაცვლად მათ სხვა მოძღვარი დაუდგინა, თვითონ კი მონასტერს დაუბრუნდა. კეთილმსახურებით გამორჩეული მოსაგრე კარიის ეპისკოპოსად დაადგინეს. წმინდანი სამწყსოს გულმოდგინედ ასწავლიდა ღვთივსათნო ცხოვრებას და თავადვე აძლევდა თავშეკავების მაგალითს. იმპერატორმა თეოდოსი უმცროსმა ეპისკოპოსთან შეხვედრა მოიწადინა და მას თან კარზე მოუხმო. კონსტანტინოპოლში ჩასული წმინდა აბრაამი მალე გარდაიცვალა. მისი ნეშტი პატივით გადასვენდა ქალაქ კარში და იქვე დაიკრძალა.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი I, თბილისი, 2001 წ.

კატეგორია:V საუკუნის ქრისტიანი წმინდანები
კატეგორია:სირიელი ქრისტიანი წმინდანები
კატეგორია:დაბადებული  350
კატეგორია:გარდაცვლილი 422
კატეგორია:გარდაცვლილი  423
კატეგორია:დაბადების წელი უცნობია
აბდია ეპისკოპოსი

**აბდია ეპისკოპოსი**  (გ. 418) — მღვდელმოწამე. მართლმადიდებელი ეკლესიის წმინდანი, ხსენების დღე ახალი სტილით 13 აპრილი ძვ. სტ. (31 მარტი).

წმინდა აბდია ეპისკოპოსი სპარსეთში მოღვაწეობდა. მაზდეანური ტაძრის დანგრევისათვის მღვდელმთავარს სპარსეთის მეფემ, იეზდიგერდ I-მა (401-402) ტაძრის აღდგენა დაავალა. წმინდა აბდიამ უარყო შემოთავაზებული წინადადება, რასაც ქრისტიანული ეკლესიის დარბევა და ქრისტიანთა დევნა მოჰყვა. პირველი მსხვერპლი თვით აბდია იყო. ხანგრძლივი წამების შემდეგ, სპარსეთის ქალაქ სუზაში წმინდა აბდიას თავი მოკვეთეს. ერთი თვის მერე აწამეს სხვა ქრისტიანებიც, მათ შორის **დიაკონი ბენიამინი**.

## იხილეთ აგრეთვე 
* მართლმადიდებელი წმინდანები

## ლიტერატურა 
* წმიდანთა ცხოვრება, ტომი I, თბილისი, 2001 წ.
## რესურსები ინტერნეტში
*მღვდელმოწამე აბდია ეპისკოპოსი და ბენიამის დიაკონი
კატეგორია:V საუკუნის ქრისტიანი წმინდანები
კატეგორია:დაბადებული IV საუკუნე
კატეგორია:გარდაცვლილი V საუკუნე
კატეგორია:გარდაცვლილი 418
კატეგორია:დაბადების წელი უცნობია
ლარა

**ლარა** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, მედანის თემში (სოფლები: მედანი, ლარა). მდებარეობს ოდიშის ვაკის ჩრდილოეთ ნაწილში. ზღვის დონიდან 360 მეტრზე, წალენჯიხიდან დაშორებულია 13 კილომეტრით, ჯვრიდან (უახლოესი რკინიგზის სადგური) 9 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 240 ადამიანი.

## ლიტერატურა
## სქოლიო
კატეგორია:წალენჯიხის მუნიციპალიტეტის სოფლები
ლეკაკულე

**ლეკაკულე** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჯგალის თემში (სოფლები: ლეთკანთი, ლეკაკულე, ლესალე, ლეხარჩილე, ჯგალი). მდებარეობს ოდიშის ვაკეზე, მდინარე ჭანისწყლის ხეობაში. ზღვის დონიდან 240 მეტრზე, წალენჯიხიდან დაშორებულია 6 კილომეტრით, ზუგდიდიდან (უახლოესი რკინიგზის სადგური) 28 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 420 ადამიანი.

## ლიტერატურა
## სქოლიო
კატეგორია:წალენჯიხის მუნიციპალიტეტის სოფლები
კუხეში

**კუხეში** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, საჩინოს თემში (სოფლები: ზედა საჩინო, კუხეში, ნაგურუ, საჩინო). მდებარეობს მდინარე ინწრის (ჭანისწყლის მარჯვენა შენაკადი) მარცხენა ნაპირზე. ზღვის დონიდან 220 მეტრზე, წალენჯიხიდან დაშორებულია 10 კილომეტრით, ჯვრიდან (უახლოესი რკინიგზის სადგური) 6 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 355 ადამიანი.

## ლიტერატურა
## სქოლიო
კატეგორია:წალენჯიხის მუნიციპალიტეტის სოფლები
მონტეს უდაბნო

მინი|250პქ|მონტეს მცენარეულობა
მინი|250პქ
**მონტეს უდაბნო** — უდაბნო სამხრეთ ამერიკაში, არგენტინის ტერიტორიაზე. მდებარეობს ატაკამის უდაბნოს სამხრეთ-აღმოსავლეთით, პატაგონიის უდაბნოს ჩრდილოეთით, ანდების აღმოსავლეთით. გადაჭიმულია 177 600 კვადრატულ მილზე.

რეგიონის ფლორა ძლიერ განსხვავებულია ატაკამის ან თუნდაც პატაგონიის უდაბნოებისგან. გავრცელებულია ბუჩქები, ბალახები და მარალი კაქტუსები. 

ფაუნა ძალზე წააგავს პატაგონიის უდაბნოსას. აღსანიშნავია თაგვი, გუანაკო, სამეფო ბუ. 

## რესურსები ინტერნეტში
*http://www.lateinamerika-studien.at/content/natur/natur/natur-1310.html 

## სქოლიო
კატეგორია:არგენტინის უდაბნოები
ლეჯოლიხე

**ლეჯოლიხე** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, მიქავას თემში (სოფლები: ლეღვინჯილე, ლეჯოლიხე, მიქავა). მდებარეობს ოდიშის ვაკეზე. ზღვის დონიდან 250 მეტრზე, წალენჯიხიდან დაშორებულია 7 კილომეტრით, ზუგდიდიდან (უახლოესი რკინიგზის სადგური) 32 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 210 ადამიანი.

## ლიტერატურა
## სქოლიო
კატეგორია:წალენჯიხის მუნიციპალიტეტის სოფლები
ლივადი

**ლივადი** — სოფელი წალკის მუნიციპალიტეტში (ბარეთის თემი), თრიალეთის ქედის სამხრეთ კალთაზე. ზღვის დონიდან 1680 მ, წალკიდან 16 კმ. 2002 წლის აღწერის მონაცემებით სოფელში ცხოვრობს 134 კაცი.

## დემოგრაფია
2014 წლის აღწერის მონაცემებით სოფელში ცხოვრობს 80 ადამიანი.

## ლიტერატურა
## სქოლიო
კატეგორია:წალკის მუნიციპალიტეტის სოფლები
კუთხენოჯიხევი

**კუთხენოჯიხევი** — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, ნოჯიხევის თემში (სოფლები: დასახლება, ზენი, კუთხენოჯიხევი, ნაფოშტუ, ნოჯიხევი). მდებარეობს ოდიშის დაბლობზე, ზღვის დონიდან 40 მეტრზე, ხობიდან დაშორებულია 7 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 206 ადამიანი.

## ლიტერატურა
## სქოლიო
კატეგორია:ხობის მუნიციპალიტეტის სოფლები
მეორე გურიფული

**მეორე გურიფული** — სოფელი დასავლეთ საქართველოში, სამეგრელო-ზემო სვანეთის მხარის ხობის მუნიციპალიტეტში, გურიფულის თემში (სოფლები: მეორე გურიფული, პირველი გურიფული). მდებარეობს ოდიშის დაბლობზე, მდინარე ხობისწყლის ნაპირას. ზღვის დონიდან 10 მეტრზე, ხობიდან დაშორებულია 3 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 429 ადამიანი.

## ლიტერატურა
## სქოლიო
კატეგორია:ხობის მუნიციპალიტეტის სოფლები
მედანი (წალენჯიხის მუნიციპალიტეტი)

**მედანი** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, თემის ცენტრი (სოფელი: ლარა). მდებარეობს ოდიშის ვაკის ჩრდილოეთ ნაწილში, მდინარე ჭანისწყლის მარჯვენა მხარეს. ზღვის დონიდან 250 მეტრზე, წალენჯიხიდან დაშორებულია 10 კილომეტრით, ჯვრიდან (უახლოესი რკინიგზის სადგური) 12 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 328 ადამიანი.

## ლიტერატურა
## სქოლიო
კატეგორია:წალენჯიხის მუნიციპალიტეტის სოფლები
ლეშამუგე

**ლეშამუგე** — სოფელი საქართველოში, სამეგრელო-ზემო სვანეთის მხარის წალენჯიხის მუნიციპალიტეტში, ჩქვალერის თემში (სოფლები: ლეშამუგე, ჩქვალერი). მდებარეობს მდინარე მაგანის (ენგურის მარცხენა შენაკადი) მარცხენა მხარეს. ზღვის დონიდან 360 მეტრზე, წალენჯიხიდან დაშორებულია 19 კილომეტრით, ჯვრიდან (უახლოესი რკინიგზის სადგური) 4 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 276 ადამიანი.

## ლიტერატურა
## სქოლიო
კატეგორია:წალენჯიხის მუნიციპალიტეტის სოფლები
ეთიოპიის ჰიმნი

**ეთიოპიის ეროვნული ჰიმნი** (ამჰარული:''Wodefit Gesgeshi, Widd Innat Ityopp'ya*)  , "წინ იარე, დედა ეთიოპია") , რომლის ტექსტი დაიწერა დერეჯე მელაკუ მენგეშას (*Dereje Melaku Mengesha*) ხოლო მუსიკა სოლომონ ლულუ მიტიკუს (*Solomon Lulu Mitiku'') მიერ. მიღებულ იქნა 1992 წელს.

## ამჰარული ტრანსლიტერაცია
:Yäzêgennät Keber Bä-Ityopp'yachen S'änto
:Tayyä Hezbawinnät Dar Eskädar Bärto.
:Läsälam Läfeteh Lähezboch Näs'annät;
:Bä'ekkulennät Bäfeqer Qomänal Bä'andennät.
:Mäsärätä S'enu Säbe'enan Yalsharen;
:Hezboch Nän Läsera Bäsera Yänoren.
:Denq Yäbahel Mädräk Yä'akuri Qers Baläbêt;
:Yätäfät'ro S'ägga Yä'jägna Hezb ennat;
:Ennet'äbbeqeshallän Alläbben Adära;
:Ityopp'yachen nuri Eññam Banchi Ennekura!

## ინგლისური თარგმანი
:Respect for citizenship is strong in our Ethiopia;
:National pride is seen, shining from one side to another.
:For peace, for justice, for the freedom of peoples,
:In equality and in love we stand united.
:Firm of foundation, we do not dismiss humanness;
:We are people who live through work.
:Wonderful is the stage of tradition, mistress of a proud heritage,
:Natural grace, mother of a valorous people.
:We shall protect you - we have a duty;
:Our Ethiopia, live! And let us be proud of you!

## ქართული თარგმანი
:ჩვენს ეთიოპიაში მოქალაქეობის პატივისცემა მაღლა დგას;
:ეროვნული სიამაყე კაშკაშად ანათებს ერთი ბოლოდან მეორეს.
:მშვიდობის, სამართლიანობის, ხალხთა თავისუფლებისა,
:თანასწორობისა და სიყვარულისათვის გავერთიანდეთ.
:ქვეყნის დაარსება ჩვენ არ გვათავისუფლებს პასუხისმგებლობისაგან;
:ჩვენ ვართ ხალხი, რომელიც შრომით ვცხოვრობთ.
:ბრწყინვალე ტრადიციები, გვიქადის საამაყო მემკვიდრეობას,
:ბუნების მადლი, დედაა თავისუფალი ადამიანის.
:ჩვენ უნდა დაგიცვათ თქვენ - ეს ჩვენი ვალია;
:ჩვენო ეთიოპია, იცოცხლე! რათა ვამაყობდეთ შენით!

## ინტერნეტ რესურსსები
*Ethiopia - Constitution
*Ethiopian national anthem video (vocal)

კატეგორია:ეროვნული ჰიმნები
კატეგორია:ეთიოპიური სიმღერები
არალისპირა ყარაყუმი

**არალისპირა ყარაყუმი** — ქვიშიანი უდაბნო ყაზახეთში. არალის ზღვის ჩრდილო-აღმოსავლეთით. გავრცელებულია შიშველი და მცენარეული საფარით ნახევრად შემოსილი ქვიშები, რომელთა შორის მარილიანი ტბებია. ჰავა კონტინენტურია. იანვრის საშუალო ტემპერატურა 12º-იდან — 14º C-მდე, ივლისისა 24º-იდან 26º C-მდე. აბსოლუტური მაქსიმუმია 42º C, აბსოლუტური მინიმუმი — 42º C. ნალექების რაოდენობა დაახლ. 100 – 150 მმ. წელიწადში. ზამთრის საძოვრები. 

## ლიტერატურა
კატეგორია:ყაზახეთის უდაბნოები
ეთიოპიის ტბების სია

ქვემოთ მოცემულია ტბებისა და წყალსაცავების სია, რომლებიც მდებარეობენ დღევანდელი ეთიოპიის ტერიტორიაზე:

* კოკის წყალსაცავი
* აბაიის ტბა
* აბეს ტბა 
* აბიჯატის ტბა 
* აფამბოს ტბა 
* აფრერის ტბა 
* ალემაიის ტბა 
* აშენგეს ტბა 
* ავასის ტბა 
* ბარიოს ტბა
* ჩამოს ტბა 
* ჩელაკის ტბა
* ჩეუ-ბაჰირის ტბა 
* გარგორის ტბა 
* გუმარეს ტბა 
* ჰაიქის ტბა 
* კადაბაზის ტბა 
* კარუმის ტბა 
* ლაიტალის ტბა 
* ლანგანოს ტბა 
* შალის ტბა 
* ტანას ტბა 
* ტურკანის ტბა 
* ზვაის ტბა 
* ზენგენის ტბა 

## იხილეთ აგრეთვე 
* რიფტ-ველის ტბები

## ლიტერატურა
*Seifu Kebede, Yves Travi, Kazimierz Rozanski. The δ18O and δ2H enrichment of Ethiopian lakes, Journal of Hydrology, 2009, No. 365, P. 173–182
*Leykun Abunie. Distribution and status of Ethiopian wetlands: overview, Walia, 2001, No. 22, P. 37–44 ISSN 0083-7059

*
პატაგონიის უდაბნო

მინი|250პქ|თანამგზავრული ფოტო
**პატაგონიის უდაბნო** — ცნობილი ასევე როგორც **პატაგონიის სტეპი** - უდიდესი უდაბნო სამხრეთ ამერიკაში, ფართობის მხრივ სიდიდით მე-7 მსოფლიოს უდაბნოებს შორის. უჭირავს 673 000 კმ² ტერიტორია. უდაბნოს ძირითადი ნაწილი არგენტინაში მდებარეობს, ხოლო მცირე ნაწილი ჩილეში. დასავლეთით ესაზღვრება ანდები, აღმოსავლეთით  ატლანტის ოკეანე. 

პატაგონიის უდაბნო მსოფლიოს უდიდეს ცივ უდაბნოს წარმოადგენს, სადაც საშუალო ტემპერატურა ზამთარში +5°C-ია, ხოლო ზაფხულში +13,4°C. აქ წელიწადის განმავლობაში 7 თვე ზამთარია და 5 თვე ზაფხული.

## რესურსები ინტერნეტში
* Informationen des WWF

კატეგორია:ჩილეს უდაბნოები
კატეგორია:არგენტინის უდაბნოები
ალექსანდრე კლდიაშვილი

**ალექსანდრე (საბა) გრიგოლის ძე კლდიაშვილი** (დ. 1873 — გ. 1905) — ქართველი ქიმიკოსი და ადამიანის უფლებების დამცველი. 

ალექსანდრე კლდიაშვილი დაიბადა 1873 წელს რუსეთის არმიის პოლკოვნიკ გრიგოლ კლდიაშვილისა და მსახიობ ეფროსინე კლდიაშვილის (ქალიშვილობის გვარი — ყიფიანი) ოჯახში. ეფროსინე, იმ დროისათვის გამორჩეული მსახიობი, დიმიტრი ყიფიანის ძმისშვილი იყო. საბას ოჯახი ქუთაისში პატივისცემით სარგებლობდა. მისი უფროსი ძმა, სიმონ კლდიაშვილი, არქიტექტორი იყო, რომლის პროექტითაც ივანე ჯავახიშვილის სახელობის თბილისის სახელმწიფო უნივერსიტეტის პირველი კორპუსი აიგო; უმცროსი ძმა, ანდრეა, ერთ-ერთი პირველი ელექტროინჟინერი იყო, მან პურის ელექტროსაცხობი გამოიგონა; მისი და, ნინო კი, თავის დროზე ცნობილი მსახიობის, ივანე აბაშიძის დედა და მსახიობისა და რეჟისორის დოდო აბაშიძის ბებია იყო.

თავად ალექსანდრე ოდესის უნივერსიტეტში მუშაობდა. იყო ავტორი პირველი ქართულენოვანი სახელმძღვანელოსი ქიმიაში - „მოკლე მინერალური ქიმია“. ამ სახელმძღვანელოთი  ალექსანდრე კლდიაშვილმა საფუძველი ჩაუყარა ქართულ ენაზე ქიმიური ტერმინოლოგიის შექმნის საქმეს. მასვე ეკუთვნის ორიგინალური გამოკვლევები დიკეტონების და ნახშირწყლების ქიმიაში. ალექსანდრე კლდიაშვილმა შეიმუშავა გაუმჯობესებული მეთოდი სუფთა დექსტრინის მისაღებად.

1905 წელს კლდიაშვილმა დარბევას გადაარჩინა ოდესელ ებრაელთა ოჯახი, რის გამოც იგი შავრაზმელებმა მოკლეს. მისი ცხედარი ბათუმის გავლით ქუთაისში გადაასვენეს. მისი დაკრძალვა საფიჩხიის სასაფლაოზე მთავრობის პოლიტიკის წინააღმდეგ მასობრივ დემონსტრაციად იქცა. 

## ლიტერატურა 
* 
* 
* 

## რესურსები ინტერნეტში 
* 

## სქოლიო 
კატეგორია:ქართველი ქიმიკოსები
კატეგორია:ქართველი უფლებათა დამცველები
კატეგორია:დაბადებული 1873
კატეგორია:გარდაცვლილი 1905
იოსეფა ილოილო

**იოსეფა ილოილო** (დ. 29 დეკემბერი, 1920, ვუდა, ფიჯი — გ. 6 თებერვალი 2011) — ფიჯის პოლიტიკური მოღვაწე. ფიჯის პრეზიდენტი 2000-2006 და 2007-2009 წწ. 

ილოილო იყო ქვეყნის დეპუტატთა პალატის და სენატის წევრი. 1999 წელს კამისესე მარას ვიცე-პრეზიდენტი. 2000 წლის სამხედრო გადატრიალების შემდეგ აირჩიეს ქვეყნის პრეზიდენტად. 2006 წელს აირჩიეს მეორე ვადით. ამავე წლის 5 დეკემბერს სამხედრო გადატრიალების შედეგად მმართველობა დროებით ხელში ჩაიგდო ფრენკ ბაინიმარამამ. 2007 წლის 4 იანვარს ბაინიმარამამ ილოილო დააბრუნა პრეზიდენტის თანამდებობაზე, რომელმაც მეორე დღეს ბაინიმარამა დანიშნა პრემიერ-მინისტრად. 

დაავადებული იყო პარკინსონით და რეგულარულად გადიოდა მკურნალობის კურსს ავსტრალიაში. 2009 წლის ივლისში გადადგა თანამდებობიდან.

გარდაიცვალა 2011 წლის 6 თებერვალს, 90 წლის ასაკში.

## რესურსები ინტერნეტში
* photos during Independence Day 
* ბიოგრაფია

## სქოლიო
კატეგორია:ფიჯის პრეზიდენტები
კატეგორია:დაბადებული 29 დეკემბერი
კატეგორია:დაბადებული 1920
კატეგორია:გარდაცვლილი 6 თებერვალი
კატეგორია:გარდაცვლილი 2011
კატეგორია:ბრიტანეთის იმპერიის ორდენის წევრები
კატეგორია:ფიჯის ვიცე-პრეზიდენტები
კატეგორია:ფიჯელი პოლიტიკოსები
ბარისახო

**ბარისახო** — სოფელი საქართველოში, დუშეთის მუნიციპალიტეტში, ხევსურეთის თემის ცენტრი (სოფლები: აკუშო, კორშა, გუდანი, ბისო, ღული, ჩხუბა, ჭიე, ბლო, ამღა, ატაბე, აყნელი, აჭე, ახიელი, ბაცალიგო, ბუჩუკურთა, გველეთი, დათვისი, ზეისტეჩო, კარწაულთა, მაღრაანი, მოწმაო, როშკა, უკანახო, ქობულო, ღელისვაკე, ჩირდილი, ძეძეურთა, ჭალისოფელი, ჭიმღა, ჭორმეშავი, წინხადუ, ხახმატი). მდებარეობს გუდამაყრის ქედის აღმოსავლეთ კალთაზე. მდინარე ხევსურეთის არაგვის მარჯვენა მხარეს. ზღვის დონიდან 1460 მეტრზე, დუშეთიდან 63 კილომეტრში.

## ისტორია 
1813 წელს ბარისახოსთან გაიმართა ბრძოლა აჯანყებულ ხევსურებსა და რუსეთის ჯარს შორის, რომელიც ხევსურების დამარცხებით დამთავრდა. XIX საუკუნის მეორე ნახევარში სოფელში 46 კომლი სახლობდა. 1934 წელს ბარისახოში საზეიმოდ გაიხსნა ფშავ-ხევსურეთის გზა (დუშეთი-ბარისახო), რომლის მშენებლობაც 1930 წელს დაიწყო. საქართველოს სახელმწიფო მუზეუმში ინახება ბარისახოს ხმალას ანგელოზისადმი შეწირული რიტუალური წყლის ჭურჭელი, ლომის გამოსახულებით (XII–XIV სს.), რომელზეც შემონახულია XVII-XVIII სს. წარწერა: „ქ. შემოგწირე მარაულმა საღირამ ხმალას და მთავარანგელოზსა შვილისა და…“

## დემოგრაფია 
2014 წლის აღწერის მონაცემებით სოფელში ცხოვრობს 153 ადამიანი.

## ფოტოგალერეა 

ფაილი:Dormition Church, Barisakho.jpg|ღვთისმშობლის მიძინების ეკლესია

## ლიტერატურა 
## სქოლიო 
კატეგორია:დუშეთის მუნიციპალიტეტის სოფლები
შალა

**შალა** () — ტბა ეთიოპიაში. მდებარეობს ადის-აბების სამხრეთით, აბიჯატა-შალის ეროვნულ პარკში, ზღვის დონიდან 1558 მ სიმაღლეზე. ტბის ფართობი — 329 კმ², სიგრძე — 28 კმ, სიგანე — 12 კმ. მაქსიმალური სიღრმე — 266 მ, საშუალო სიღრმე — 87 მ.

## იხილეთ აგრეთვე 
* ეთიოპიის ტბების სია
* რიფტ-ველის ტბები

## რესურსები ინტერნეტში 
* ენციკლოპედია ბრიტანიკა – შალა

კატეგორია:ეთიოპიის ტბები
დეჰნა

მინი|250პქ|უდაბნოს თანამგზავრული ფოტო
**დეჰნა** — უდაბნო არაბეთის ნახევარკუნძულზე, არაბეთის უდაბნოს ცენტრალური ნაწილი. წარმოადგენს ქვიშის  ერთგვარ წაგრძელებულ კორიდორს, რომელიც ნეფუდის უდაბნოს აერთებს მის ჩრდილოეთით მდებარე რუბ-ელ-ხალის უდაბნოსთან. მისი სიგრძე 1000 კმ-ზე მეტია, სიგანე დაახლოებით 80 კმ. მიიჩნევა, რომ გეოგრაფიულად ის ერთმანეთისგან ყოფს ალ-აჰსის პროვინციასა და ნეჯდის რეგიონს.

მოიცავს ქვიშის მაღალ დიუნებს, რომლებიც რკინის ოქსიდის შემცველობის გამო წითელი ფერისაა. 

## რესურსები ინტერნეტში
*დეჰნა, ენციკლოპედია ბრიტანიკა

კატეგორია:საუდის არაბეთის უდაბნოები
ეთიოპიური მუსიკა

[thumb|right|თითების პოზიცია [ბეგენაზე]]

**ეთიოპიური მუსიკა** მრავალფეროვანია. ეთიოპიის ყოველი ეთნიკური ჯგუფი ასოცირდება ამა თუ იმ უნიკალურ ხმოვანებასთან. ტრადიციული მუსიკის სხვადასხვა ფორმები ძირითადად განიცდიან აფრიკის სხვა ქვეყნების, განსაკუთრებით, სომალის ხალხური მუსიკის გავლენას. თუმცა, ეთიოპიურ სასულიერო მუსიკაში არის ქრისტიანული ელემენტებიც. ჩრდილო-აღმოსავლეთ ეთიოპიაში — ვოლოში, წარმოიშვა მუსულმანური მუსიკალური ფორმა მანზუმა. მისი სიმღერები ამჰარულ ენაზე სრულდება. ეს ფორმა გავრცელდა ჰარარსა და ჯიმაშიც, სადაც მას ორომოზე ასრულებენ.

ეთიოპიის მთიან რაიონებში ტრადიციული საერო მუსიკა სრულდება მოხეტიალე მუსიკოსების მიერ, რომელთაც აზმარი ეწოდებათ. ეთიოპიურ საზოგადოებაში მათ როგორც ეჭვით, ასევე პატივისცემით ეპყრობიან.

## აღსანიშნავი ეთიოპიელი მუსიკოსები 
* აბატე ბარიჰუნი
* აფევორკ ნიგუსიე
* ალემაიეჰუ ეშეტე
* ალემუ აგა
* ალი ბირა
* ამსალე მიტიკე
* ასნაკეტჩ ვორკუ
* ასტერ ავეკე
* აიალევ მესფინი
* ბეტი როკი
* ბიზუნეშ ბეკელე
* ბისრატ ლემა
* გიგი შიბაბავი
* გეტაჩევ მეკურია
* ჰამელმალ აბატე
* ჰაბლული
* ჰირუტ ბეკელე
* კასა ტესემა
* კეტემა მაკონენი
* კიროს ალემაიეჰუ
* კუკუ სებსებე
* მაკი სირაჟი
* მაჰმუდ აჰმედი
* მამიკა და კიჩინი
* მანამელოშ დიბო
* მართა აშაგარი
* მარი არმედე
* მულატუ ასტატკე
* მულუკენ მელესე
* ნევაი დებებე
* ტადესე ალემუ
* ტედი აფრო
* ტევოდროს ტადესე
* ტიგისტ შიბაბავი
* ტილაჰუნ გესესე
* იოჰანეს ბერჰანუ

## რესურსები ინტერნეტში 
*  ეთიოპიური მუსიკის ნიმუშები
* ეთიოპიური მუსიკის პორტალი 

კატეგორია:ეთიოპიური კულტურა
ეთიოპიის დროშა

**ეთიოპიის დროშა** () — ეთიოპიის ოფიციალური სახელმწიფო სიმბოლო. წარმოდგენილია, როგორც დროშა-ტრიკოლორი — შეიცავს სამ სწორ ჰორიზონტალურ ხაზს: მწვანე (*ზედა*), ყვითელი (*შუა*) და წითელი (*ქვედა*). დროშის ცენტრში მდებარეობს ეთიოპიის გერბი. 

## დროშის ისტორია
## რესურსები ინტერნეტში
* ეთიოპიის დროშის აღწერა  
* ეთიოპიის დროშა 

## სქოლიო
გერბი
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
დაშთე-ქევირი

მინი|250პქ|თანამგზავრული ფოტო
**დაშთე-ქევირი** აგრეთვე ცნობილი როგორც **მარილის დიდი უდაბნო** — უდაბნო ირანის პლატოს შუა ნაწილში. მისი სიგრძე დაახლოებით 800 კმ-ია, ხოლო სიგანე 320 კმ, საერთო ფართობი შეადგენს 77,600 კმ²-ს და წარმოადგენს მსოფლიოს სიდიდით 23-ე უდაბნოს. გადაჭიმულია ელბურსის მთებიდან ჩრდილო-დასავლეთით დაშთე-ლუთის უდაბნომდე და მოქცეულია ირანის პროვინციებს - ხორასანს, სემნანს, თეირანს და იაზდს შორის.

ჰავა ძალიან მკაცრია, ნალექები დიდ იშვიათობას წარმოადგენს. ტემპერატურა ზაფხულში 50&nbsp;°C-ს აღწევს, ხოლო იანვრის საშუალო ტემპერატურა 22&nbsp;°C-ია. დღე-ღამის განმავლობაში, ტემპერატურა შესაძლოა 70&nbsp;°C-ით შეიცვალოს.

## რესურსები ინტერნეტში 
* დაშთე-ქევირი, www.encyclopedia.com

## სქოლიო 
კატეგორია:ირანის უდაბნოები
Holler If Ya Hear Me

„**Holler If Ya Hear Me**“ — ამერიკელი რეპერ ტუპაკ შაკურის სინგლი, ალბომიდან *Strictly 4 My N.I.G.G.A.Z.*. იგი გამოვიდა 1993 წელს. სიმღერა დაიწერა სხვადასხვა ფაქტორის გავლენით, რომელთა შორის იყო: სიღარიბე, პოლიციის მხრიდან უსამართლო დამოკიდებულებას და პოლიტიკოს დენ ქუეილის კრიტიკა ტუპაკის მიმართ.

სიმღერის ოფიციალური მუსიკალური ვიდეოს სიუჟეტით, პატარა გოგონა ხდება მამის გარდაცვალების მომსწრე. წლების შემდეგ, თვითგადარჩენის მიზნით, იგი ხელში იარაღს იღებს.

## სიმღერების სია 
#Holler If Ya Hear Me (Black Caesar Radio Mix) - 3:28 	
#Holler If Ya Hear Me (Black Caesar LP Version) - 4:37 	
#Holler If Ya Hear Me (Black Caesar Instrumental) - 4:40 	
#Holler If Ya Hear Me (Broadway Mix) - 4:31 	
#Holler If Ya Hear Me (New York Stretch Mix) - 3:47 	
#Flex 	4:19 	

## რესურსები ინტერნეტში 
*  საიტზე Discogs

კატეგორია:ტუპაკ შაკურის სიმღერები
კატეგორია:1993 წლის სიმღერები
კატეგორია:1993 წლის სინგლები
ტატაკოის უდაბნო

მინი|250პქ|ტატაკოას უდაბნო
მინი|250პქ
**ტატაკოას უდაბნო** — მეორე უდიდესი მშრალი ზონა კოლუმბიაში, ლა-გუახირის უდაბნოს შემდეგ. მოიცავს 330 კმ²-ს და წარმოადგენს კოლუმბიის ერთ-ერთ ულამაზეს ადგილს - მონაცრისფრო-ოქროსფერ ველს, რომელიც კაქტუსებითაა დაფარული. უდაბნოს მეორენაირად „*მწუხარების ველსაც*“ უწოდებენ, როგორც მას ესპანელი კონკისტადორები მოიხსენიებდნენ.

რეგიონი არ მიეკუთვნება ბოლომდე უდაბნოს, ის უფრო ტროპიკული მშრალი ტყეა. გეოლოგიურად, მისი ასაკი რამდენიმე მილიონი წელია. წარმოადგენს უდიდეს ტურისტულ დესტინაციას.

## რესურსები ინტერნეტში
* Desert Tatacoa: კოლუმბიის ტურიზმის ოფიციალური საიტი
* Tatacoa Desert: an astronomical observatory (in spanish)
* ფოტოები
* Desert Tatacoa on Facebook

კატეგორია:კოლუმბიის უდაბნოები
კარსტი

მინი|კარსტული ლანდშაფტი
მინი|გლაციოკარსტი
**კარსტი** — ბუნებრივი მოვლენები, რომლებიც თავს იჩენს წყალში ხსნად ქანებში (კირქვა, დოლომიტი, ცარცი, თაბაშირი, ქვამარილი) მიწისქვეშა და ზედაპირული წყლის ნაკადების ზემოქმედების შედეგად. კარსტული ლანდშაფტი მსოფლიოში ფართოდაა განვითარებული. კარსტული პროცესების გავრცელების გეოსფეროს კარსტოსფერო ეწოდება. 

კარსტულ პროცესში წამყვანი როლი ენიჭება ქანების ქიმიურ ხსნადობას. კარბონატული ქანები იხსნება თავისუფალი ნახშირორჟანგის ან სხვა მინერალური და ორგანული მჟავების ზეგავლენით (CaCO3 + H2O + CO2 « Ca+ 2HCO–3). ქანების გახსნასთან ერთად ხდება მათი მექანიკური გადარეცხვა და წარმოიქმნება კარსტის ზედაპირული და მიწისქვეშა ფორმების კომპლექსი, როგორებიცაა: კარები, ძაბრები, აბაზანები, ქვაბულები, ბრმა ხეობები, პოლიები, ჭები, შახტები, უფსკრულები და სხვა. კარსტული პროცესების შედეგად ხშირად ჩნდება ოვალური ფორმის ქვაბულები, რომელიც წყლით ივსება. იქმნება კარსტული ტბები. კარსტული ტბების კარგ მაგალითს გვაძლევს ცისფერი ტბა, ერწოს ტბა და სხვა.                     

კარსტვად ქანებში, განსაკუთრებით ნაპრალების გასწვრივ, ყალიბდება მიწისქვეშა სიცარიელეები, მღვიმეები. მსოფლიოს უგრძესი მღვიმური სისტემაა მამონტის მღვიმე, უღრმესი მღვიმეა — ვერიოვკინის მღვიმე.

ზედაპირული და მიწისქვეშა კარსტული ფორმების კომპლექსი სრულად არის წარმოდგენილი შიშველ კარსტში, სადაც კარსტვადი ქანების ზედაპირი გაშიშვლებულია. თუ კარსტვადი ქანები დაფარულია ნიადაგითა და კორდით, გვექნება კორდიანი კარსტი; თუ ზედაპირს უხსნადი ფხვიერი ნაფენები ფარავს — დაფარული  კარსტი, თუ ზედაპირი კლდოვანი წარმონაქმნებითაა დაფარული — ჯავშნიანი კარსტი, თუ ხსნადი ქანები ღრმად არის განლაგებული არაკარსტვადი ქანების ქვეშ — დამარხული კარსტი.  

კარსტული მხარე ღარიბია ზედაპირული წყლის ნაკადებით, რადგან მდინარეები და ნაკადულები მიწისქვეშ იკარგება.  

სახელწოდება „კარსტი“ მომდინარეობს კარსტის პლატოდან, რომელიც სლოვენიის დასავლეთით მდებარეობს. სლოვენია კარსტის კლასიკური ქვეყანაა, კარგად გამოხატული უხვი კარსტული ფორმებით. 

კარსტულ მოვლენებს გარეგნულად წააგავს ფსევდოკარსტული მოვლენები: თერმოკარსტი, რომელიც ვითარდება ყინულსა და მზრალ გრუნტებში და კლასტოკარსტი, რომელიც წარმოიქმნება ნატეხი ქანების შეცემენტებელი სნადი კომპონენტების ეროზიისა და გახსნის შედეგად. თიხის კარსტი ჩნდება ფხვიერ მერგელიან, დამლაშებულ ქვიშიან-თიხნარ ქანებში. 

## ლიტერატურა 
* Гвоздецкий Н. А., Карст, 2 изд., М., 1954;
* Максимович Г. А., Основы карстоведения, т. 1—2, Пермь, 1963—69;
* Соколов Д. С., Основные условия развития карста, М., 1962;
* Карст и его народнохозяйственное значение. Сб. ст., М., 1964;
* Типы карста в СССР. [Сб. ст.], М., 1965;
* Рычагов Г. И. Общая геоморфология. — М., 2006.

კატეგორია:კარსტი
კატეგორია:კარსტული მღვიმეები 
კატეგორია:ჰიდროგეოლოგია
კატეგორია:სპელეოლოგია
კატეგორია:გეომორფოლოგია